رما چودھری

رما چودھری (14 اکتوبر 1936 – 3 ستمبر 2018)  اک بنگلہ دیش لکھاری اتے 1971 دوران بنگلہ دیس مکتی سنگرام دی بیرانگنا سی۔ اوہ بنگلہ دیش وچ اپنی سوے-جیونی رچنا " ایکاتور جونونی " ("71 دی ماں") لئی سبھ توں ودھ جانی جاندی اے  جس وچ بنگلہ دیس دی آزادی دی لڑائی دوران پاکستانی فوج ولوں کیتے گئے تشدد دا ذکر کیتا گیا اے۔ اسدے مرن مگروں 2019 وچ بنگلہ دیس سرکار نے اسنوں 'بیگم رقیہ انعام' نال نوازیا گیا سی۔ 

 مڈھلا جیون 
چودھری دا جم چٹگاؤں دے بولکھلی اپازلا پنڈ پوپڈیا وچ 14 اکتوبر 1936 نوں ہویا سی۔ 1961 وچ اسنے ڈھاکا یونیورسٹی توں بنگالی ساہت وچ ماسٹر دی ڈگری حاصل کیتی اتے چٹگاؤں دے دکھنی حصے توں ایہہ ڈگری حاصل کرن والی پہلی عورت وجوں جانی گئی۔

 کریئر 
سال 1962 وچ،چودھری نے اپنے کریئر دی شروعات کوکس بازار ہائی سکول دی پرنسپل وجوں کیتی اتے اگلے 16 سالاں تک اسنے بنگلہ دیس دے وکھ-وکھ کالجاں وچ اوہی کردار نبھایا۔ پڑھاؤن توں علاوہ اسنے اک پندرواڑے رسالے وچ لکھیا اتے بعد وچ اسنے لکھن نوں اپنا اکلوتے کم وجوں لیا۔ اپنے جیون دور دوران اسنے لگبھگ 20 کتاباں لکھیاں ہن، جس وچ شاعری، ناول اتے یاداں شامل ہن۔ آزادی دی لڑائی توں بعد رما گمبھیر وتی سنکٹ وچوں گزری، پر اسنے کدے کسے توں مدد نہیں منگی۔ اسنے اپنیاں کتاباں لکھیاں اتے گھر-گھر جا کے ویچیاں اتے ایہہ اسدی آمدنی دا اکماتر سروت رہا۔ اسنے 19 کتاباں لکھیاں جس وچ لیکھ مجموعہ، ناول اتے شاعری شامل سن۔

 نجی زندگی 
چودھری نے تن پتراں نوں جم دتا اتے اس دے پہلے دو پتراں دی موت آزادی دی لڑائی دے دو سالاں بعد ہوئی، اوہ ادوں صرف پنج اتے تن سال دے سن۔  اس دے تیجے بچے دی 1998 وچ سڑک حادثے وچ موت ہو گئی۔

چودھری نے اپنے تن پتراں نوں روائتی ہندو سنسکار نظام دا خلاف کردیاں زیر زمین ہیٹھ دفن کیتا، جس نال اوہ سہمت نہیں سی۔  اپنے تیجے بچے دی موت توں بعد، اسنے کدے جتی نہیں پائی۔ رما نے کیہا کہ اوہ اسے مٹی اتے جتے لے کے نہیں تر سکدی سی جتھے اس دے تن بچیاں نوں دفنایا گیا سی تاکہ اوہناں نوں سٹّ نہ لگ جاوے۔

 موت 
چودھری دی موت 3 ستمبر 2018 نوں چٹگاؤں دے میڈیکل کالج ہسپتال وچ ہوئی۔ اس نوں بڈھاپے دیاں کئی بیماریاں نے گھیر لیا سی اتے اسدی حالت ادوں وگڑ گئی جدوں 2014 وچ اوہ ہیٹھاں ڈگّ پئی اتے اسدے کلھے نوں ستّ لگی۔ اس نوں اپنے تیجے پتر دے مقبرے توں علاوہ پوپڈیا پنڈ وچ پورے راج دے سنماناں نال دفنایا گیا۔

 حوالے 

گٹھ:موت 2018
گٹھ:جم 1936
گٹھ:بنگالی لکھاری